



308 



PIECES A L'APPUI. 



On la menasse , on lui afTerme 

 Qu'en bataille est Ulixes mort ; 

 Tousiours tient-elle sa foy ferme ; 

 En foy tenir est son confort. 

 L'on la tient de si prez auffort 

 Que dist : Ne seray fiancee , 

 Se ne voy 1'ourlet et le bort 

 De ceste toille encommencee. 



Chascun en espoir attendy 

 Que celle toille fust finee. 

 Mais elle aultrement 1'entendy ; 

 Car, jusques a la retournee 

 D'Ulixes , ne fut parfinee ; 

 Car, pour ung fil qu'elle y metoit , 

 La dame , chascune journce , 

 Deulx ou trois ou plus en ostoit 



Ha ! cueur comme tu te douloyes ! 

 Moult t'estoient longues les nuis , 

 Loing de celui que tu vouloyes. 

 Comme endura si grands ennuis ? 

 Quantesfois a toy-meimes deys : 

 u Ulixes ! Ulixes ! Pour quoy 

 ii Seulette demouree suis ? 

 ii Halas ! que n'es tu avec inoy? 



Ulixes dire que debvoit, 

 Quant tel tresor de leaulte , 

 A son tardif retour, trouvoit? 

 II deubt, par especiaute, 

 Le cueur de telle feaulte 

 Adorer, et prier les Dieux 

 Que Penelope , de beautc 

 Deesse fissent en leurs cieulx. 



(Ibid.) 



Co tfeoute. 



Belle te semble la flour tendre, 

 La flour qui est tantost fince , 

 La flour qui est tost raise en cendre, 

 La flour morte quant elle est nee ; 

 Femme est flour d'une matinee , 

 Peu de chose lantost lui nuit ; 

 Tost vient a male destinee 

 Comme la glace d'une nuit. 



Tost vient , tost est ridee et pale , 

 Tost devient flasque et escoulee , 

 Tost part sa coulcur principale, 

 Tost a la mamelle avale'e , 

 Tost n'y pert ne mont. ne vale'e, 

 Tost est nient et pis que ne-dis ; 

 Reaulte de femme est tost alee, 

 Fiez-vous-y , folz estourdis. 



(Ibid.) 



Co Science. 



Science est comme un puis parfont 

 Que les anciens descouvrirent , 

 Oii les nouviaux engins parfont 

 Ce que les viellars ne parfirent ; 

 Tousdis avant piquent et tirent 

 Les jones engins moult appers 

 A trouver ce qu'onques ne virent 

 Et tousiours se font plus expers. 



(Ibid.) 



